“หุ้น 6 มิ.ย. ปิดบวก 18.80 จุด”
ดัชนีปิด 1,117.95 จุด เพิ่มขึ้น 18.80 จุด หรือ 1.71 % มูลค่าการซื้อขาย 23,385.18 ล้านบาท
6 มิ.ย. 2555

ดัชนีปิด 1,117.95 จุด เพิ่มขึ้น 18.80 จุด หรือ 1.71 % มูลค่าการซื้อขาย 23,385.18 ล้านบาท
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยว่า วันนี้ถือว่าดัชนีดีดขึ้นร้อนแรงกว่าที่คาดและเป็นไปในทิศทางเดียวกันภูมิภาค ประกอบกับเป็นการดีดขึ้นทางเทคนิคที่ดัชนีปรับลงใกล้แตะระดับแนวรับสำคัญ 1,100 จุด จึงมีแรงรีบาวด์กลับ ทั้งนี้ การดีดขึ้นของดัชนีเป็นเพราะแรงจิตวิทยาที่รับข่าวกลุ่ม G 7 จะเข้าไปช่วยเหลือวิกฤต อีกทั้งธนาคากลางยุโรปพร้อมส่งสัญญาณใช้นโยบายการเงินช่วยเหลือ ประกอบกับปัจจัยในประเทศที่รัฐบาลตกลงเลื่อนการพิจารณาร่าง พ.ร.บ.ปรองดองออกไป จากที่เคยเป็นปัจจัยกดดันตลาดพอสมควร สำหรับแนวโน้มการเคลื่อนไหวของดัชนีวันพรุ่งนี้ (7 มิ.ย.)  คาดว่าดัชนีจะดีดขึ้นได้ต่อแต่จะไม่ร้อนแรงเท่าวันนี้ เนื่องจากตอนนี้หุ้นไทยยังขึ้นอยู่กับปัจจัยต่างประเทศเป็นหลัก และอ่อนไหวง่ายกับข่าวลบที่เข้ามารายวัน ประเมินแนวรับที่1,110 จุด แนวต้านที่ 1,125-1,130 จุด กลยุทธ์หากดัชนีดีดขึ้นให้ทยอยขายทำกำไรเพื่อถือเงินสดเพิ่ม และไปรอซื้อสะสมหุ้นกลุ่มใหญ่เมื่อดัชนีอ่อนตัวลง หลักทรัพย์ที่มีมูลค่าการซื้อขายสูงสุด 5 อันดับ ได้แก่ADVANC มูลค่าการซื้อขาย  1,442 ล้านบาท ปิดที่ 177.50 บาท เพิ่มขึ้น 0.50 บาท (+0.28%)  PTT มูลค่าการซื้อขาย 1,156 ล้านบาท ปิดที่ 308.00 บาท เพิ่มขึ้น 5.00 บาท (+1.65%)  PTTGC มูลค่าการซื้อขาย 1,123 ล้านบาท ปิดที่  54.75 บาท เพิ่มขึ้น 1.50 บาท (+2.82%)  CPALL มูลค่าการซื้อขาย 935 ล้านบาท ปิดที่  33.75 บาท เพิ่มขึ้น 1.00 บาท (+3.05%)  KBANK มูลค่าการซื้อขาย  913 ล้านบาท ปิดที่  146.00 บาท เพิ่มขึ้น 2.00 บาท (+1.39%)